מרכז השלטון המקומי בישראל . טובות הנאה והטבות בשכר, בתנאים הנלווים ובתנאי הפרישה של נבחרי ציבור ברשויות המקומיות הועלה כי המועצה לא פנתה למנהל התחום לקבלת אישורו קודם שהורתה לשלם לשני הסגנים את פדיון ימי החופשה, אף שהדבר נדרש בחוזר מנכ"ל משרד הפנים. נוסף על כך, היא לא ביקשה מהסגנים פירוט של ימי החופשה שניצלו בשנות כהונתם. משרד מבקר המדינה העיר למועצה האזורית הגלבוע כי פדיון 114-140 ימי חופשה ייתכן רק אם ראש המועצה האזורית וסגניו לא יצאו בכל שנות כהונתם לחופשה של יותר מ -12 יום בשנ ה בממוצע. דיווח בדיעבד על ניצול זעום של ימי חופשה - ובייחוד כשהוא נעשה כעבור כמה שנים מעלה ספקות לגבי סבירותו. משרד מבקר המדינה מעיר כי לא נמצא שמר עסאלה דיווח למליאת המועצה על שלוש הנסיעות האמורות, לא לפניה ן, לקבלת אישורה, ולא לאחריהן, לפיכך לא ניתן לדעת אם נעשו מטעם המועצה ובאישורה, או שנעשו למטרה פרטית, ואזי היה צורך לגרוע את ימי הנסיעה ממאזן ימי החופשה. משרד מבק ר המדינה מעיר כי יש לראות בחומרה את העובדה שכספי העירייה שיועדו לרווחת בני העדה הקווקזית שימשו למימון שירותים חשבונאיים שניתנו לעמותה פרטית, שלא לפי הוראות הנוהל. משרד מבקר המדינה מעיר כי מאחר שעיריית עכו לא תמכה בשנים האחרונות בעמותות שאינן אגודות ספו רט, עולה החשש כי העברת הכספים לשתי העמותות באמצעות המתנ"ס כפי שתוארה לעיל נעשתה רק משום שחברי מועצת העירייה מילאו בהן תפקידי מפתח. משרד מבקר המדינה מציין בחיוב את דרך פעולתם של ראש עיריית גבעת שמואל ושל ראש המועצה המקומית בנימינה-גבעת עדה וסגנו בכל הנוגע לקיצוץ במשכורתם. התנהגותם יש בה משום מתן דוגמה אישית ברוכה. משרד מבקר המדינה מעיר כי פרסומים אלו, שנעשו סמוך כל כך למועד הבחירות, אותם המועצה יזמה ומימנה, הבליטו במישרין את שמו ואת פועלו של ראש המועצה, והיו בהם מאפיינים מובהקים של תעמולת בחירות, שעל פי הנחיית היועץ המשפטי לממשלה אין לממנה מקופתה של הרשות המקומית. יצוין כי גם העובדה שסמוך למועד הבחירות השקיעה המועצה בפרסומים סכומים גדולים יחסית לתקופות אחרות יש בה כדי להעיד על רצון להבליט את פועלו ואת עשייתו של ראש המועצה לנוכח הבחירות הקרבות38 . משרד מבקר המדינה העיר לעיריית אור יהודה כי פרסומים אלו (ובייחוד חוברת על פרס החינוך) הבליטו את שמו ואת פועלו של ראש העירייה, וכי היו להם מא פיינים ומסרים מובהקים של תעמולת בחירות, ולכן על פי הנחיית היועץ המשפטי לממשלה אין לממנם מקופתה של הרשות המקומית. משרד מבקר המדינה העיר לעיריית אור יהודה כי מועד הפרסום הוא רק אחד המבחנים שלפיהם קבע היועץ המשפטי אם פרסומים כלשהם נחשבים לת עמולת בחירות; מדובר במבחן "גמיש", שלא הוגדר בו במדויק פרק הזמן שבמסגרתו ייחשב הפרסום לתעמולת בחירות. אמנם ככל שמועד הפרסום קרוב יותר לתקופת הבחירות כך מתחזקת ההנחה שמדובר בתעמולת בחירות, אך גם כאשר הפרסום לא נעשה סמוך לתקופת הבחירות, יש לבחון את ההקשר, את תוכן הדברים ואת שאר המבחנים העוסקים בתוכן הפרסום. נראה כי הפרסומים לעיל עסקו בהאדרת שמו של ראש העירייה באופן שבו הובלטו שמו ופועלו, ולא היה ראוי להשיתם על הקופה הציבורית. משרד מבקר המדינה העיר לעירייה כי עליה לדרוש מסגן ראש העירייה (בתואר) להשיב לקופתה את הוצאות נסיעתו האמורות. משרד מבקר המדינה העיר לעיריית רהט כי היא הפלתה לטובה את סגני ראש העירייה בהשוואה לעובדי העירייה מבחינת תנאי המקדמות. יתרה מזו, היה עליה לפנות למשרד הפנים כדי שיבהיר אם סגני ראש העירייה זכאים בכלל לקבל מקדמות מקופתה, מה עוד שמשך תקופת ההחזר שנקבע לסגני ראש העירייה יש בו כדי להעיד שאין מדובר במקדמות כי אם בהלוואות לכל דבר ועניין. משרד מבקר המדינה מעיר למשרד הפנים כי עליו לקבוע נוהל למתן מקדמות לעובדי השלטון המקומי ולהבהיר אם נבחרי הרשות המקומית זכאים בכלל למתן מקדמות מקופת הרשות המקומית, ואם כן - מהו הסכום המרבי של המקדמה, מהי תקופת ההחזר, מהו סכום ההחז ר החודשי המזערי והאם יחולו על המקדמות תשלומי ריבית והצמדה. משרד מבקר המדינה מדגיש כי למרות בקשותיו ולמרות הבטחותיה של המועצה, היא לא המציאה לו פרוטוקולים מהדיונים שבהם עסקה ועדת הרכב של המועצה בדיון וחיוב בגין נזקים ותאונות שנגרמו לכלי הרכב של נבחריה ושל עוזר ראש המועצה. לדעת משרד מבקר המדינה, בהיעדר הנחיות של משרד הפנים או נוהל מטעמו המסדירים את סוגיית הנזקים הנגרמים לכלי הרכב הצמודים של ראש הרשות, סגניו ובעלי תפקידים בכירים אחרים ברשות, מן הראוי היה כי המועצה האזורית שומרון תפנה למשרד הפנים לקבלת הנחיותיו בעניין זה או תנהג על פי הוראו ת החשכ"ל, המצוינות גם בחוזר מנכ"ל מרכז השלטון המקומי מס' 450. משרד מ בקר המדינה העיר למועצה כי אם לדעתה הנחיותיו של משרד הפנים אינן נותנות מענה מספק, היה עליה לפעול בשיתוף פעולה עמו לשינוין, או לבקש ממנו אישור חריג לפעול שלא על פיהן. שטח שיפוטה של המועצה אמנם גדול, אך הוא הדין לגבי שטחן של מרבית המועצות האזוריות, ויש להניח כי משרד הפנים היה ער לכך בטרם פרסם את הנחיותיו, ובכל זאת לא נקבע בהנחיות כי סגני ראשי המועצות האזוריות זכאים לרכב צמוד. משרד מבקר המדינה מעיר למשרד הפנים כי לא ברור מדוע אישר להעמיד לרשות סגן ראש המועצה רכב צמוד, אף שהמועצה ביקשה רק להגדיל את שיעור ההוצאות המשתנות המשולמות לו, וכי מתן האישור אינו מתיישב עם הנחיותיו. משרד מבקר המדינה העיר למועצה המקומית בנימינה -גבעת עדה כי סיבת התמהמהותה בהוצאת מכתב התראה לראש המועצה לשעבר אינה ברורה, וכי עליה להשלים את פעולות האכיפה בעניינו לפי הנחיותיה של הוועדה לחיוב אישי. המועצה המקומית מסרה בדצמבר 2012 כי השיהוי מאז החלטת הוועדה מקורו במשרד הפנים, שכן החלטת הוועדה הובאה לידיעת המועצה רק כשישה חודשים לאחר שהתקבלה, ומאז פועלת המועצה לגב יית החוב. עוד מסרה המועצה כי משרד הפנים הודיע לה באוגוסט 2012 כי הוא פנה אל הממונה על המחוז כדי שזה יפעיל את סמכותו וימנה פרקליט לתבוע בשם הרשות את תשלום החוב שהושת על ראש המועצה לשעבר כחיוב אישי; הוצאות הליך הגשת התביעה יחולו על המועצה המקומית. בדצמבר 2012 , יותר משנתיים וחצי לאחר שהתקבלה החלטת הוועדה לחיוב אישי, טרם נגבה הסכום האמור מ ראש המועצה לשעבר, ואף לא סוכם עמו הסדר לתשלום חובו. . משרד מבקר המדינה מעיר למשרד הפנים כי עליו להורות לרואה החשבון המבצע מטעמו את הביקורת השוטפת בעירייה להכין תחשיב מדויק של החזרי חשבונות הטלפון ששולמו למר אלהוזייל ולקבוע אם שולמו לו תשלומי יתר. אם יתברר ששולמו תשלומי יתר על משרד הפנים לבחון עם יועציו המשפטיים אם לעירייה יש אפשרות להשיב כספים ששולמו ביתר, ובהתאם לממצאי בדיקתו עליו להורות לעירייה לפעול בעניין זה. בשנים 2008 -2011 רכשושבע מהרשויות המקומיות שנבדקו עיתונים יומיים עבור נבחרי הרשות שיצאו לגמלאות בהסתמך על ההנחיות האמורות של משרד הפנים. להלן יפורטו ההוצאות השנתיות של רשויות אלו על ההטבה האמורה: משרד מבקר המדינה מעיר כי כבר ביולי 2011 מסר לו משרד הפנים בתשובתו באותו עניין 42 כי במסגרת עדכון חוזר המנכ"ל משנת 2004 , המתבצע "בימים אלו", הוא יעסוק גם בסוגיה זו, אך במועד פרסום דוח זה עדיין לא נעשה דבר בעניין. משרד מבקר המדינה מעיר כי חשוב מאוד להסדיר את נושא הנסיעות לחו"ל ולקבוע אמות מידה וכללים לאישורן. כמו כן חשוב מאוד כי בנהלים יוסדר גם נושא הדיווח על הנסיעות לחו"ל וייקבע כי כל נבחר (ועובד) החוזר מחו"ל חייב למסור דיווח על אופן יישום תכנית הנסיעה ועל המידה שבה הושגו מטרותיה, בהתאם לתכנית וליעדים שיוגדרו לפני הנסיעה. דיווחים אלו חשובים הן לצורך מעקב שוטף אחרי הפעילות שמבצעת הרשות במסגרת נסיעות נבחריה ועובדיה לחו"ל והן לצורך הסקת מסקנות שישמשו לתכנון נסיעות בעתיד. כמו כן ראוי שהדיווח בכל הנוגע למקורות מימון הנסיעות יהיה מדויק ככל שניתן. משרד מבקר המדינה העיר ל עיריית רהט כי מכיוון שהועלה ששיעורי קצבת הפרישה שאישר משרד הפנים למר אלהוזייל אינם עולים בקנה אחד עם אלה ששולמו לו בתקופות כהונתו השונות והם אף חושבו באופן שונה, עליה לבדוק אם מדצמבר 1998 שולמו מקופתה תשלומי יתר או חסר בגין קצבתו של מר אלהוזייל. לדעת משרד מבקר המדינה, מאחר שלראש העירייה לא היה תפקיד במרכז הקהילתי, הוא לא היה זכאי למימון השתתפותו מהמרכז. על המרכז הקהילתי לדרוש אפוא להשיב לקופתו את סכום ההטבה שקיבל ראש העירייה בשנים אלו. משרד מבקר המדינה מעיר למשרד הפנים כי ראוי שיפרסם הנחיות בעניין זה ויעסוק בין היתר בשאלה אם יש מקום לחייב את נבחר הציבור בחלק מהעלות, למשל כאשר אין מדובר בהשתלמות מקצועית המיועדת לרכישת ידע מקצועי הדרוש לביצוע תפקידו. משרד מבקר המדינה העיר למשרד הפנים כי ראוי היה לתת את הדעת לכך שבהסרת ההגבלות על השתתפותה של הרשות המקומית בעלויות השימוש החודשי במכשיר הטלפון הנייד של נבחרי הציבור, יש משום פתח לדרך פעולה בזבזנית ולא יעילה. משרד מבקר המדינה העיר לעיריית רמת השרון ולעיריית סח'נין כי סגן ראש עירייה בתואר אינו זכאי להחזר הוצאות מכל סוג שהוא, וכי עליהן לדרוש מהסגנים האמורים להשיב את סכומי הכסף שקיבלו עבור השיחות בטלפון הנייד. .עוד מעיר משרד מבקר המדינה למועצה האזורית הגלבוע כי לפי ההנחיות היא אמנם יכלה להעמיד לרשותם של ראש הרשות וסגניו לצורך נסיעותיהם לחו"ל בלבד טלפון נייד הרשום על שמה. ואולם ההיקף הגדול של השיחות שנעשו בחו"ל על ידי נבחרי המועצה והסכומים שהמועצה שילמה על כך מעידים כי הם ניצלו לרעה את האפשרות שהועמדה לרשותם וכן את העובדה שמשרד הפנים בהנחיותיו לא הגביל את סכום השיחות בחו"ל. אשר למועצה המקומית להבים, היא לא הייתה צריכה לשלם עבור שיחות חריגות שביצע ראש המועצה בגלל תפקידיו בגופים אחרים. משרד מבקר המדינה העיר כי לא ניתן ללמוד מתשובת המועצה מדוע נדרשת הוצאה חודשית של אלפי ש"ח עבור מוצרי מזון גולמיים, ובוודאי אי-אפשר ללמוד ממנה מדוע נרכשים המוצרים כולם מבית עסק אחד, בלא תכנית צריכה ותכנית רכישה שהוכנו מראש ובלא פירוט של הישיבות שעבורן הוזמן הכיבוד. בהיעדר פרטים כאמור אי -אפשר לדעת אם ההוצאה אכן סבירה. משרד מבקר המדינה העיר לעיריית סח'נין ולמועצה האזורית הגלבוע כי לפי התקנות ראוי להוציא הזמנה ("טופס דרישה") לכל רכישה בנפרד לפני ביצוע ההזמנה; כמו כן, לפי סדרי מינהל ובידוק תקינים יש לבצע לגבי כל רכישה רישום מדוקדק שבו יפורטו מספר המשתתפים והכיבוד שהוגש בכל אירוע ואופן חלוקת המצרכים הנרכשים בכל תקופה. בהיעדר מידע כזה לא ניתן לדעת אם מדובר באירועים או אירוחים הקשורים במישרין לראש הרשות וסגניו או למחלקות הרשות השונות. משרד מבקר המדינה העיר לרשויות האמורות כי עליהן לקבוע נוהל פנימי שיקבע את סוג הכיבוד בכל אירוע וישיבה ואת היקפו, יקבע את כמויות המצרכים שיירכשו בכל אחת מהרכישות וגם יסדיר את הרישום של הרכישות התקופתיות של לשכת ראש הרשות וסגניו ואת המעקב בנושא. משרד מבקר המדינה מעיר כי בהיעדרן של הגדרות מדוקדקות ייתכן שהרשויות המקומיות לא יקפידו לנהוג בשקיפות ולא יימנעו מהוצאות כיבוד חריגות. .משרד מבקר המדינה העיר למועצה כי ראש המועצה הוא אישיות מוכרת באזור, ומכאן שפרסום תמונתו גם בלי שהוזכר שמו, באופן שממנו ניתן להבין כי מיוחסים לו הצלחת הפסטיבל והמספר המרשים של המשתתפים בו, עלול להיות בגדר תעמולת בחירות אסורה, בייחוד בהתחשב בסמיכות האירוע למועד הבחירות. משרד מבקר המדינה מעיר כי ההלוואה לראש העירייה וכן ההשתתפות במימון לימודיו לתואר שני - שניהם על חשבון קופת העירייה - אינם עולים בקנה אחד עם ההוראות הקיימות. ראוי היה שהעירייה תפנה ליועץ המשפטי של משרד הפנים כדי שיבחן את הנושא ויחווה דעתו בעניין ובדבר אופן אישור בקשות אלו. משרד מבקר המדינה מעיר כי לא די באישור המרכז לשלטון מקומי בנוגע להשתתפות בלימודים אלו. היה על הרשות לפנות למשרד הפנים לקבלת חוות דעתו בנושא ולאישורו, שכן הוא הגוף השלטוני היחיד המוסמך לקבוע זאת. הבדיקה העלתה כי העירייה לא נהגה לשלוח זרי פרחים עד שנת 2007 ולא עשתה כך גם משנת 2009 ואילך. עולה אפוא חשש כי משלוחי פרחים אלו, שנעשו בשנה שבה התקיימו הבחירות וגם בסמוך למועד הבחירות (נובמבר 2008 ,), שימשו את ראש העירייה הקודם, מר טלאל אלקרינאווי לתעמולת בחירות והיו לכאורה בבחינת מתנה שנרכשה מכספי העירייה במסגרת תעמולת בחירות, שלא לפי חוק דרכי תעמולה. משרד מבקר המדינה מעיר כי ברוב החשבוניות האלו נכתב "אירוח ראש העיר"; בחשבוניות לא צוינו זהות המשתתפים ומטרת האירוח. לפיכך לא ניתן לוודא כי מדובר אכן ב"אירוח רשמי כהגדרתו". משרד מבקר המדינה העיר למועצה כי ההוצאות האלו נזקפו לזכות תקציב לשכת ראש המועצה, ומכיוון שלחשבוניות לא צורפו מסמכים המפרטים את זהותם ומספרם של המשתתפים ואת מטרת האירוח, לא ניתן לוודא כי מדובר באירוח רשמי. בעניין זה יצוין גם כי המועצה לא התייחסה בתשו בתה לדוגמאות שפורטו בטיוטת הדוח שנשלחה אליה לקבלת תגובתה. משרד מבקר המדינה מעיר למועצה כי בתיקי המועצה לא נמצאו מסמכים שניתן ללמוד מהם על זה ות המשתתפים ותפקידם. גם בתשובתה לא המציאה המועצה מסמכים המלמדים על זהות המשתתפים, תפקידם ומועדי האירוח. לפיכך לא ניתן לקבוע כי מדובר באירוח רשמי. משרד מבקר המדינה העיר לרשויות המקומיות האמורות כי הנחיות משרד הפנים מתירות החז ר הוצאות רק עבור אירוח רשמי, המוגדר כאמור כאירוח של משלחת רשמית מחו"ל, או כקבלת ביקור רשמי של משלחות מהארץ שבהן משתתפים נושאי משרה בכירים בשירות המדינה וכן משלחות של מוסדות וארגונים רשמיים בארץ. בהיעדר פרטים על האישים שאירח ראש הרשות לא ניתן לדעת אם מדובר באירוח רשמי. פקודת העיריות ופקודת המועצות המקומיות מטילות על גזבר הרשות המקומית את האחריות לשמירה על קופת הרשות. גזברי הרשויות המקומיות האמורות לא דרשו פירוט והבהרות לגבי החזרי התשלומים שהתבקשו לשלם ולא פיקחו על החזרי הוצאות האש"ל כדי לוודא שיינתנו רק בגין הוצאות שניתן לשלמן לפי הוראות משרד הפנים. משרד מבקר המדינה העיר לעיריית רהט כי עליה להקפיד לרשום על יד כל הוצאה את החודש שבו בוצעה. משרד מבקר המדינה העיר למועצה כי היא לא הבהירה מדוע היה עליה לשאת בעלויות האירוח שפורטו בעשרות חשבוניות אחרות שהגיש לה ראש המועצה לפירעון; יתרה מזו, גם הסבריה שצוינו לעיל לא לוו באסמכתאות מתאימות, מכיוון שבספריה לא נרשמו פרטים לגבי זהות המשתתפים באירוחים אלו ומטרת האירוח. משרד מבקר המדינה העיר למועצה כי כשהיא אינה בטוחה לגבי הכוונה של הנחיה מסוימת, עליה לבקש ממשרד הפנים הנחיות והבהרות בנושא, וכך היה עליה לעשות גם בעניין זה. משרד מבקר המדינה העיר לעיריית רהט כי ראוי שתנהג לפי תקנות הרכש, תקבע אדם אחד האחראי לביצוע הרכישות ותנהיג נוהל פנימי לקניית כיבוד לאירוח בהתחשב בתקנות הרכש. ראוי גם שהעירייה תבצע בדיקה מחודשת לגבי הצורך בהוצאות גדולות על קניית הכיבוד עבור מחלקות העירייה השונות ובכלל זה עבור הסגנים ולשכותיהם. .ראש העירייה וארבעת סגניו לא הגישו למשרד הפנים בקשה לפדיון ימי החופשה שלהם, כנדרש בחוזר המנכ"ל לגבי נבחרים שלא ניהלו כרטסת חופשה. . משרד מבקר המדינה העיר לעיריית רהט כי היה עליה לפרט למי נמסרה כל מתנה שקנתה ובאילו נסיבות. עוד העיר משרד מבקר המדינה לעירייה כי סביר שלא כל המתנות ינוצלו למטרה שלשמה נרכשו, בין היתר מכיוון שלעתים הן אינן מתאימות לטעמו האישי של הנותן. לפיכך רכישה מראש של מתנות בהיקף כה גדול יש בה לעתים משום בזבוז של משאבי העירייה. הבדיקה העלתה כי בתקופה הנסקרת התקיימו בהיכל התרבות רק שני אירועים ליוצאי עדות אחרות: אירוע אחד ליוצאי בוכרה, שהעירייה מימנה רק את תשלום שכירת האולם ל שם קיומו, ואירוע אחר לעולי אתיופיה, שעלותו מומנה על ידי המשרד לקליטת עלייה ולא על ידי העירייה. התשלומים היחידים ששילמה העירייה להיכל התרבות, לבד מהתשלום עבור שכירת האולם, היו אפוא תשלומים למימון האירועים שבהם העלה ראש העירייה את המופע. משרד מבקר המדינה מעיר כי מן האמור לעיל עולה שלשכתו של ראש העירייה היא שהכינה את רשימת המוזמנים לאירוע הראשון, וייתכן שגם לאירועים האחרים. עוד עולה, כי לראש העירייה ניתנו הקלות חריגות בכל הנוגע להעלאת המופע בהשתתפותו. הקלות אלה - העמדת האולם ללא תמורה, חלוקת עשרות רבות של הזמנות לאירועים, שפירושה ויתור על הכנסות של אלפי שקלים, וכן השתתפות העירייה בכיסוי העלויות הישירות והעקיפות של האירועים בסכום של אלפי שקלים - לא ניתנו לשום גורם חוץ ממנו. קיים חשש כי הטבות אלה ניתנו לו בשל היותו ראש העירייה ובשל סמכותו להקצות כספים למרכז הקהילתי. משרד מבקר המדינה מעיר לעיריית אור יהודה כי היה עליה להסדיר עם חבר המועצה בתוך זמן סביר את המחלוקת בנוגע לחובו לעירייה ולגבש את עמדתה לגבי הטיפול בחובות שאין בעניינם מחלוקת. הרשויות המקומיות לבד מעיריית אום אל -פחם לא פעלו להפסקת כהונתם של החייבים כחברי מועצה. משרד מבקר המדינה העיר לרשויות המקומיות האמורות כי מוטלת עליהן החובה לגבות מחברי המועצה את חובותיהם באופן שוטף בכל שנה ולא להניח להם לצבור אותם. כמו כן העיר משרד מבקר המדינה לעיריית רהט ולמועצה המקומית עראבה כי בתכניות ההבראה שלהן הן התחייבו לגבות מהנבחרים בהן את החובות שצברו בשל פיגורים בתשלומי הארנונה והמים, אך הממצאים מלמדים שהן לא עשו זאת. משרד מבקר המדינה רואה בחומרה יתרה את העובדה שנושא תפקיד ציבורי, שצריך לשמש דוגמה ל קיום החובות האזרחיות, אינו משלם את חובותיו לרשות המקומית; בייחוד אמורים הדברים לגבי חברי המועצה של עיריית אום אל-פחם, שכיהנו גם כחברי ועדת ההנהלה וועדת ההנחות מארנונה, ובחבר מועצת עיריית רהט, המשמש חבר ועדת מכרזים, תמיכות וביקורת. משרד מבקר המדינה מעיר לראש העירייה כי היה עליו להודיע מפורשות למועצת העירייה ולמשרד הפנים כי מלבד הזמנות לברך באירועים, הוא מעלה גם מופעי סטנד-אפ בכיכובו ללא קבלת תמורה. מן המתואר לעיל עולה כי ככל הנראה מדובר למעשה בתמיכות כספיות שנתנה העירייה למתנ"ס שנותבו למעשה לחשבון עמותה א'.
משרד מבקר המדינה מעיר לעיריית עכו כי אם היא אכן העבירה את הכספים למתנ"ס כדי לקנות ממנו שירותים, היה עליה להסדיר זאת בהסכם מפורט ולפקח על הכספים המועברים למתנ"ס כדי שישמשו למטרות אשר להן יועדו. זאת ועוד, העירייה אף לא הסבירה מדוע לא התקשרה לקניית השירותים ישירות עם עמותה א' ועמותה ב', ומדוע היה צורך, אם אכן מדובר בקניית שירותים, להעביר את הכספים באמצעות גוף שאיננו נותן את השירותים בעצמו, אלא באמצעות קבלני משנה.